മഞ്ചേരി ആകാശവാണി

കേരളത്തിലെ മലപ്പുറം ജില്ലയിലെ മഞ്ചേരി ആസ്ഥാനമായി പ്രവർത്തിക്കുന്ന റേഡിയോ പ്ര‌ക്ഷേപണ കേന്ദ്രമാണ് മഞ്ചേരി ആകാശവാണി എഫ്എം നിലയം (102.7). മഞ്ചേരി എൻ.എസ്.എസ്. കോളേജ് കുന്നിലാണു ഇത് സ്ഥിതി ചെയ്യുന്നത്. 2006 ജനുവരി 28നാണ് ഈ നിലയം കമ്മീഷൻ ചെയ്തത്. ഇത് ഒരു പ്രാദേശിക നിലയമാണ്. ആകാശവാണിയുടെ കേരളത്തിലെ രണ്ടാമത്തെ പ്രാദേശിക നിലയമാണിത്. മലപ്പുറം, പാലക്കാട് ജില്ലകളിലെയും സമീപപ്രദേശങ്ങളിലേയും ഉദ്ദേശം 85 ലക്ഷം ജനങ്ങളിലേക്കാണ് ഈ നിലയത്തിന്റെ പരിപാടികൾ പ്രക്ഷേപണം ചെയ്യപ്പെടുന്നത്. മൂന്നു കിലോവാട്ടാണു ഇതിന്റെ പ്രസരണശേഷി. http://allindiaradio.gov.in/Station/MANJERI/Pages/default.aspx

പ്രക്ഷേപണ സമയം
രാവിലെ 05.53 മുതൽ രാത്രി 11:06 വരെ ഇടവേളകളില്ലാത, തുടർച്ചയായാണ് പ്രക്ഷേപണം. 2017 ജനുവരി 26നാണു പ്രഭാതപ്രക്ഷേപണം ആരംഭിച്ചത്. 2019 ജൂൺ 2 നാണ്  തുടർച്ചയായുള്ള പ്രക്ഷേപണം (seamless transmission) ആരംഭിച്ചത്. കേരളത്തിൽ ആകാശവാണിയുടെ വിനോദ ചാനലുകളൊഴികെയുള്ള നിലയങ്ങളിൽ തുടർച്ചയായി പ്രക്ഷേപണമുള്ള ഏക നിലയമാണിത്.  
ആദ്യ പ്രക്ഷേപണം; പ്രോഗ്രാം എക്സിക്യൂട്ടീവ് ഡി.പ്രദീപ് കുമാറിന്റെ നേതൃത്വത്തിൽ മാത്യു ജോസഫ് (ട്രാൻസ്മിഷൻ എക്സിക്യൂട്ടീവ്), ആർ.കനകാംബരൻ (സ്റ്റാഫ് അനൌൺസർ) എന്നിവരടങ്ങിയ സംഘമായിരുന്നു ആദ്യപ്രക്ഷേപണം നടത്തിയത്.
 കെ.എം. നരേന്ദ്രൻ, എം.ബാലകൃഷ്ണൻ, എസ് . രാധാകൃഷ്ണൻ ,ഡി.പ്രദീപ് കുമാർ എന്നിവരെത്തുടർന്ന്  2020 മെയ് 30 മുതൽ  ടി.കെ.മനോജൻ (അസി.ഡയറക്ടർ) ആണ് ഇപ്പോഴത്തെ പ്രോഗ്രാം മേധാവി.

പ്രക്ഷേപണ പരിപാടികൾ 
ഓരോമണിക്കൂറിലും എഫ്.എം. വാർത്താബുള്ളറ്റിനുകൾ, സേവനവാർത്തകൾ, തീവണ്ടിസമയം, ചലച്ചിത്രഗാനങ്ങൾ ലളിതഗാനങ്ങൾ, ഗസലുകൾ, നാടകഗാനങ്ങൾ, നാടൻപാട്ടുകൾ, മാപ്പിളപ്പാട്ടുകൾ, കാവ്യാലാപനങ്ങൾ, നോവൽ പാരായണം, സൈബർ ജാലകം, കരിയർ ഗൈഡൻസ് പരിപാടികൾ. കുട്ടികൾക്കും യുവാക്കൾക്കുമുൾപ്പെടെ എല്ലാ ആഴ്ചയിലും 6 ലൈവ് ഫോൺ - ഇൻ പരിപാടികൾ. കൂടാതെ കോവിഡ് സാഹചര്യത്തിൽ ലോക്ഡൗൺ തുടങ്ങിയപ്പോൾ  'ഹലോ ആകാശവാണി വീട്ടുവിശേഷം', 'ഒരു കഥ പറയാം', 'ഒരു പാട്ടു പാടാം', 'വാചകമേള' എന്നീ തത്സമയ ഫോൺ-ഇൻ പരിപാടികളും  ആരംഭിച്ചു 


 http://allindiaradio.gov.in/Station/MANJERI/Pages/default.aspx
അവലംബം
3.http://airddfamily.blogspot.in/2017/01/morning-transmission-commenced-from.html
വർഗ്ഗം:കേരളത്തിലെ ആകാശവാണി നിലയങ്ങൾ